वोदय प्रवेश परीक्षा 2022 आयोजित होने में अभी लगभग 100 दिन का समय बाकी है। इस 100 दिन में यदि हम प्रतिदिन 10 घंटे पढ़ाई करें, तो 1000 घंटे मिलेंगे और यदि 3 घंटे पढ़ाई करें तो मात्र 300 घंटे का समय मिलेगा। आप चाहे प्रतिदिन 3 घंटे तैयारी करें या 10 घंटे तैयारी करें। आज की स्थिति में हमारे अनुसार बच्चे को प्रतिदिन 6 घंटे की तैयारी करनी चाहिए। अब यहाँ पर बात आती है इस 6 घंटे की तैयारी का प्रबंधन (मैनेजमेंट) किस प्रकार किया जाए। मान लें यदि आप प्रतिदिन 6 घंटे तैयारी करने का मन बनाए हैं, तो इस 6 घंटे का समय प्रबंधन इस तरह करें - कम से कम 3 घंटे का समय गणित की तैयारी में देना चाहिए, 2 घंटे भाषा की तैयारी में तथा मानसिक योग्यता के लिए 1 घंटे का समय पर्याप्त होता है। इस तरह से आप तैयारी करने के लिए प्रतिदिन 6 घंटे से अधिक या कम समय लेते हैं तो उसी अनुपात में समय अवधि कम या ज्यादा कर लें।